CELEX: 62011CO0333
Language: fi
Date: 2012-03-08 00:00:00
Title: Unioniin tuomioistuimen määräys (kuudes jaosto) 8 päivänä maaliskuuta 2012. # Koninklijke Federatie van Belgische Transporteurs en Logistiek Dienstverleners (Febetra) vastaan Belgische Staat. # Ennakkoratkaisupyyntö: Hof van Cassatie - Belgia. # Työjärjestyksen 104 artiklan 3 kohdan ensimmäinen alakohta - TIR-yleissopimus - Yhteisön tullikoodeksi - Valmisteverot - TIR-carnet'lla suoritettu kuljetus - Sääntöjenvastainen purkaminen - Rikkomuksen tapahtumapaikan määrittäminen - Tuontitullien ja valmisteverojen kantaminen - Toimivalta. # Asia C-333/11.

Unionin tuomioistuimen määräys (kuudes jaosto) 8.3.2012 – Febetra
      (asia C‑333/11)
      Työjärjestyksen 104 artiklan 3 kohdan ensimmäinen alakohta – TIR-yleissopimus – Yhteisön tullikoodeksi – Valmisteverot – TIR-carnet’lla suoritettu kuljetus – Säännönvastainen lastin purkaminen – Rikkomuksen tapahtumapaikan määrittäminen – Tuontitullien ja valmisteverojen kantaminen – Toimivalta
      1.                     Tavaroiden vapaa liikkuvuus – Yhteisön ulkoinen passitus – TIR-carnet’lla suoritetut kuljetukset – Rikkomukset tai säännönvastaisuudet
            – Rikkomuksen tai säännönvastaisuuden tapahtumapaikan määrittäminen – Olettama tapahtumisesta toteamispaikassa – Kumoutuminen
            takaajayhdistyksen esittämien todisteiden perusteella (Komission asetuksen N:o 2454/93 454 artiklan 3 kohta) (ks. 38 kohta
            ja määräysosan 1 kohta)
      2.                     Tulliliitto – Tullivelka – Arvonlisävero – Valmisteverot – Direktiivi 92/12 – Kantamisen osalta toimivaltainen jäsenvaltio
            (Neuvoston direktiivin 92/12 6 artiklan 1 kohta ja 7 artiklan 1 kohta) (ks. 43 kohta ja määräysosan 2 kohta)
      Aihe 
      
         
               Ennakkoratkaisupyyntö – Hof van Cassatie van België – Tietyistä yhteisön tullikoodeksista annetun neuvoston asetuksen (ETY)
                  N:o 2913/92 soveltamista koskevista säännöksistä 2.7.1993 annetun komission asetuksen (ETY) N:o 2454/93 (EYVL L 253, s. 1)
                  454 artiklan 3 kohdan toisen alakohdan, valmisteveron alaisia tuotteita koskevasta yleisestä järjestelmästä sekä näiden tuotteiden
                  hallussapidosta, liikkumisesta ja valvonnasta 25.2.1992 annetun neuvoston direktiivin 92/12/ETY (EYVL L 76, s. 1) 6 artiklan
                  1 kohdan ja 7 artiklan 1 kohdan sekä TIR-carnet’isiin merkittyjen tavaroiden kansainvälistä kuljetusta koskevan tulliyleissopimuksen
                  (TIR-yleissopimus) 37 artiklan tulkinta – Rikkomukset tai säännönvastaisuudet – Rikkomuksen tai säännönvastaisuuden tapahtumapaikka
                  – Tapahtumapaikkana pidetään rikkomuksen tai säännönvastaisuuden toteamispaikkaa, jos rikkomuksen tai säännönvastaisuuden
                  tapahtumapaikkaa ei voida määritellä
               
            Ratkaisu 
      
         
                  1)
               
               
                  
               
               
                  	Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2.7.1993
                     annetun komission asetuksen (ETY) N:o 2454/93, sellaisena kuin se on muutettuna 28.7.1999 annetulla komission asetuksella
                     (EY) N:o 1662/1999, 454 artiklan 3 kohtaa on tulkittava siten, että takaajayhdistys voi esittää todisteet rikkomuksen tai
                     säännönvastaisuuden tapahtumapaikasta sen paikan perusteella, jossa TIR-carnet on hyväksytty tai jossa sinetit on kiinnitetty.
                     Jos kyseinen yhdistys onnistuu kumoamaan jäsenvaltion, jonka alueella rikkomus tai säännönvastaisuus on todettu TIR-carnet’lla
                     suoritetun kuljetuksen aikana, tulliviranomaisten toimivaltaa koskevan olettaman sen jäsenvaltion, jonka alueella kyseinen
                     rikkomus tai säännönvastaisuus on tosiasiallisesti tapahtunut, tulliviranomaisten hyväksi, minkä tarkastaminen on ennakkoratkaisua
                     pyytäneen tuomioistuimen asiana, toimivalta kantaa tullivelka siirtyy tämän jälkimmäisen valtion tulliviranomaisille.
                  
               
            
         
                  2)
               
               
                  
               
               
                  	Valmisteveron alaisia tuotteita koskevasta yleisestä järjestelmästä sekä näiden tuotteiden hallussapidosta, liikkumisesta
                     ja valvonnasta 25.2.1992 annetun neuvoston direktiivin 92/12/ETY, sellaisena kuin se on muutettuna 30.12.1996 annetulla neuvoston
                     direktiivillä 96/99/EY, 6 artiklan 1 kohtaa ja 7 artiklan 1 kohtaa on tulkittava siten, että jäsenvaltion, jonka alueella
                     tavarat on havaittu, takavarikoitu ja julistettu valtiolle menetetyiksi, tulliviranomaiset ovat toimivaltaisia kantamaan valmisteveron,
                     vaikka kyseiset tavarat on tuotu unionin alueelle toisessa jäsenvaltiossa, kunhan kyseisiä tavaroita on pidetty hallussa kaupallisiin
                     tarkoituksiin, minkä selvittäminen on ennakkoratkaisua pyytäneen tuomioistuimen asiana.